ดิโอลด์สยามพลาซ่า

ดิโอลด์สยามพลาซ่า () เป็นห้างสรรพสินค้าและศูนย์การค้าบนที่ดินขนาด 14 ไร่ ของสำนักงานพระคลังข้างที่ บริเวณแยกพาหุรัด ด้านถนนพาหุรัดตัดกับถนนบูรพา ตลอดแนวจนถึงถนนตีทอง ในพื้นที่แขวงวังบูรพาภิรมย์ เขตพระนคร กรุงเทพมหานคร บริหารโดย บริษัท สยามพาณิชย์พัฒนาอุตสาหกรรม จำกัด กิจการร่วมทุนระหว่างธนาคารไทยพาณิชย์กับแลนด์ แอนด์ เฮ้าส์ บริเวณใกล้เคียงมีศาลาเฉลิมกรุง, ห้างไนติงเกล และตลาดพาหุรัด

เดิมเป็นที่ตั้งของตลาดมิ่งเมือง ซึ่งเป็นแหล่งจำหน่ายเสื้อผ้าสำเร็จรูป และร้านรับตัดเย็บเสื้อผ้า จนกระทั่ง บจก.สยามพาณิชย์พัฒนาอุตสาหกรรม เข้าปรับปรุงพื้นที่ โดยสร้างอาคาร 4 ชั้นขึ้นใหม่ ตามรูปแบบสถาปัตยกรรมโบราณของย่านนั้น เพื่อเปิดเป็นห้างสรรพสินค้าดิโอลด์สยามพลาซ่า มีงานเปิดตัวอย่างเป็นทางการ เมื่อวันที่ 30 เมษายน พ.ศ. 2536

ปัจจุบัน ดิโอลด์สยามพลาซ่า เปิดให้เช่าพื้นที่ เพื่อจำหน่ายเสื้อผ้า, เครื่องใช้ไฟฟ้า, สินค้าทั่วไป รวมถึงอาวุธปืนที่บริเวณด้านนอกของตัวห้าง นอกจากนี้ ยังได้จัดบริเวณภายในห้าง เป็น ลานเฟื่องนคร ให้เป็นที่จำหน่ายอาหารไทยและขนมไทย หลากหลายประเภท รวมถึง ลานมิ่งเมือง สำหรับจำหน่ายเสื้อผ้า  อีกทั้งชั้น 3 ของห้างยังเป็นศูนย์อาหาร ที่มีบริการคาราโอเกะ ซึ่งเป็นที่นิยมอย่างมากของผู้สูงอายุที่นิยมมารวมตัวเพื่อร้องเพลงในแนวย้อนยุค เพื่อย้อนรำลึกถึงยุคที่ย่านวังบูรพากำลังเป็นที่นิยมของวัยรุ่นในยุคสมัยนั้น รวมถึงยังมีร้านค้าอมร ซึ่งเป็นร้านขายอุปกรณ์ไฟฟ้าขนาดใหญ่ที่ตั้งอยู่บนชั้น 3 ของห้างด้วย

ลักษณะสถาปัตยกรรมมีรูปแบบสถาปัตยกรรมสมัยรัชกาลที่ 5 ที่ผสมผสานระหว่างความเป็นไทย และ ศิลปะตะวันตกเข้าด้วยกันย้อนวันวานไปกับ "ดิโอดล์สยาม ช้อปปิ้ง พลาซ่า" ศูนย์การค้าสุดคลาสสิกแห่งเกาะรัตนโกสินทร์

อ้างอิง

แหล่งข้อมูลอื่น
เว็บไซต์อย่างเป็นทางการ

หมวดหมู่:ศูนย์การค้าที่ก่อตั้งในปี พ.ศ. 2536
หมวดหมู่:ก่อตั้งในกรุงเทพมหานครในปี พ.ศ. 2536
หมวดหมู่:ศูนย์การค้าในกรุงเทพมหานคร
หมวดหมู่:เศรษฐกิจของเขตพระนคร
หมวดหมู่:สิ่งก่อสร้างในเขตพระนคร